Oleme aretajatena "igavesed katsetajad" ja küllap on selle üheks põhjuseks meie elukutse, oleme mõlemad loomaarstid. See annab julguse erinevaid võimalusi proovida ja otsida lambakasvatuses pidevalt uusi lahendusi. Ants õpib Saksamaal Hannoveri Veterinaarülikoolis väikemäletsejate meditsiini ja sinna kogu maailmast kokku voolava lambateabe hulk aitab meid igapäevases talutöös ja ka lambameditsiini ning lambakasvatust käsitlevate loengute pidamisel.